[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Margus Tsahkna riigikogus. Autor/allikas: ERR"}, {"text_idx": "#000005", "text": "Mistahes tehing, mis edendab Venemaa majandust, aitab tarbida tema tooteid vo\u0303i viia temani kaupu, on ma\u0308a\u0308ritud ukrainlaste verega ning seega mo\u0308o\u0308ndusteta taunitav, u\u0308tles va\u0308lisminister Margus Tsahkna riigikogus tehtud poliitilises avalduses."}, {"text_idx": "#000006", "text": "Eesti on sisepoliitilises kriisis, kus peaminister Kaja Kallas annab ja\u0308tkuvalt selgitusi ning opositsioon on blokeerinud parlamendi tegevuse. Rahvusvaheline julgeolekuolukord on va\u0308ga keeruline ning on oluline, et sisepoliitilised vastasseisud ei no\u0303rgestaks Eesti va\u0308lispoliitilisi eesma\u0308rke ja nende saavutamist. Eestis on olnud konsensuskokkulepe, et va\u0308lispoliitikas hoiame seljad koos ning seisame u\u0308he eesma\u0308rgi \u2013 Eesti iseseisvuse nimel \u2013 ko\u0303ik koos."}, {"text_idx": "#000007", "text": "Ta\u0308nan riigikogu liikmeid, et olete seni va\u0308lispoliitiliste teemade puhul sisepoliitilise vastasseisu ko\u0303rvale ja\u0308tnud ning olnud oluliste otsuste langetamisel u\u0308htsed ja u\u0308heha\u0308a\u0308lsed. Ma va\u0308ga loodan, et selline koosto\u0308o\u0308 va\u0308lispoliitilistel teemadel ka ja\u0308tkub, kuna tulemas on palju olulisi ja suuri teemasid, mida Eesti rahvusvaheliselt eest veab."}, {"text_idx": "#000008", "text": "Meie teame, et Putin eksib"}, {"text_idx": "#000009", "text": "Enam kui poolteist aastat on mo\u0308o\u0308dunud pa\u0308evast, mil Venemaa alustas laiaulatuslikku agressiooni Ukraina vastu, lootes no\u0303nda ha\u0308vitada Ukraina riigi ja rahva, aga veidi pikemas perspektiivis ka Euroopa julgeolekuarhitektuuri korralduse."}, {"text_idx": "#000010", "text": "Vladimir Putini ru\u0308nnaku peamine raskus langes ukrainlaste o\u0303lule, kuid kaalul on selles so\u0303jas kaugelt enamat kui Ukraina tulevik: kui so\u0303ja lo\u0303puks kujuneb rahvusvahelise elu normiks see, et suurriigist agressor saab relva jo\u0303ul ha\u0308vitada oma va\u0308iksemaid naabreid, muuta nende piire ja tu\u0308histada lausa rahvaid, siis on rahvusvahelisel o\u0303igusel po\u0303hinev maailmakord mo\u0308o\u0308ndusteta lo\u0303ppenud ja jo\u0303hker jo\u0303upoliitika koos ko\u0303ige selle juurde kuuluvaga tagasi."}, {"text_idx": "#000011", "text": "Sellises maailmas kannataksid ko\u0303igepealt va\u0308ikeriigid, seeja\u0308rel aga \u2013 nagu korduvalt ajaloost o\u0303ppinud oleme \u2013 ka suurriigid ise. Nii ru\u0308ndabki Putin Ukrainat, aga tegelikult ka kogu praeguse rahvusvahelise elu nurgakive: suvera\u0308a\u0308nsuse ja territoriaalse terviklikkuse printsiipe, reeglitel ja rahvusvahelisel o\u0303igusel po\u0303hinevat maailmakorda, U\u0308RO ja OSCE aluspo\u0303himo\u0303tteid."}, {"text_idx": "#000012", "text": "Eesti jaoks on selles so\u0303jas seeto\u0303ttu kaalul ei va\u0308hemat ega rohkemat kui eksistentsiaalsed julgeolekuhuvid."}, {"text_idx": "#000013", "text": "Poolteist aastat pa\u0308rast laiaulatusliku ru\u0308nnaku algust peab Ukraina endiselt vastu. Erinevalt paljude skeptikute hinnangutest pu\u0308sib la\u0308a\u0308s u\u0308htselt ja kindlalt agressioonivastasel kursil ning maailma riikide enamus va\u0308ljendab ja\u0308rjepidevalt oma hukkamo\u0303istu agressioonile ning toetust suvera\u0308a\u0308nsuse ja territoriaalse terviklikkuse po\u0303himo\u0303tetele."}, {"text_idx": "#000014", "text": "Putini algne plaan vallutada mo\u0303ne pa\u0308evaga Kiiev ja sundida Euroopa seeja\u0308rel laiematele ja\u0308releandmistele on selgelt la\u0308bi kukkunud."}, {"text_idx": "#000015", "text": "\"Venemaa eliit mo\u0303istab ha\u0308sti seda tupikut, kuhu Putini so\u0303japoliitika riigi viinud on: puudub igasugune lootus helgemale tulevikule.\""}, {"text_idx": "#000016", "text": "So\u0303ja tekitatav surve Venemaa rez\u030ciimile on juba avalikultki na\u0308htav. Jevgeni Prigoz\u030cini niinimetatud marss Moskvale oli ju vaid ja\u0308a\u0308ma\u0308e veepealne osa neist pingetest, mis Moskva ladvikus kasvamas. Venemaa eliit mo\u0303istab ha\u0308sti seda tupikut, kuhu Putini so\u0303japoliitika riigi viinud on: puudub igasugune lootus helgemale tulevikule, u\u0308hiskonnas valitseb tardunud hirmuo\u0303hkkond ja unistus Venemaa rahvusvahelisel areenil taas suureks teha on asendunud isolatsiooniga, kus almust tuleb palumas ka\u0308ia juba Po\u0303hja-Koreast Pyongyangist."}, {"text_idx": "#000017", "text": "Vaatamata sellele ei tohi me loorberitele puhkama ja\u0308a\u0308da: so\u0303jas loeb vaid tulemus ja see pole hoolimata ko\u0303igest veel saavutatud. So\u0303da ka\u0308ib ja inimesed hukkuvad. Ning Putin, olles aru saanud oma algse plaani la\u0308bikukkumisest, loodab nu\u0308u\u0308d sellele, et pikas kurnamisso\u0303jas to\u0308o\u0308tab aeg tema kasuks, et demokraatlik maailm ei suuda hoida fookust, u\u0308htsust ja kurssi, ning et Ukraina rahvas va\u0308sib pidevast terrorist."}, {"text_idx": "#000018", "text": "Meie teame, et Putin eksib. Me teame, et ta\u0308napa\u0308eva avatud u\u0308hiskondades ei la\u0308he enam la\u0308bi sobingud nagu Mu\u0308nchenis. Me teame, et lootus teiste rahvaste vabaduse hinnaga enesele stabiilsust osta on ma\u0308a\u0308ratud la\u0308bikukkumisele. Ja me teame ka seda, et ukrainlased ei va\u0308si."}, {"text_idx": "#000019", "text": "Ei, aeg ei to\u0308o\u0308ta Putini kasuks. Kuid so\u0303da ei lo\u0303pe enne, kui seda mo\u0303istab ka kriitiline osa Venemaa otsustajaid."}, {"text_idx": "#000020", "text": "See ongi meie praeguse va\u0308lispoliitika peamine u\u0308lesanne: kindlustada u\u0308heskoos liitlaste ja partneritega, nii tegude kui ka so\u0303nadega, et Venemaa mo\u0303istaks oma kursi perspektiivitust, lo\u0303petaks agressiooni ja korvaks tekitatud kahju. Mida rutem, seda parem."}, {"text_idx": "#000021", "text": "Eesti va\u0308lispoliitika tugevus seisneb po\u0303himo\u0303ttekindluses ja ja\u0308rjepidevuses. Eksistentsiaalsetes julgeolekuku\u0308simustes ra\u0308a\u0308gime maailmas kindlameelselt u\u0308hel ha\u0308a\u0308lel, ja\u0308ttes sisepoliitilise parteidevahelise konkurentsi koduseinte vahele."}, {"text_idx": "#000022", "text": "Mul on hea meel to\u0303deda, et see taasiseseisvumisest alates paika pidanud po\u0303himo\u0303te kehtis ka sel kevadsuvel, mil parlament kiitis hoolimata tulistest sisepoliitilistest vaidlustest u\u0308heha\u0308a\u0308lselt heaks mitu va\u0308lispoliitikaavaldust, milles kutsusime u\u0308les andma Ukrainale NATO-perspektiivi ning no\u0303udsime, et tagataks Venemaa liidrite vastutusele vo\u0303tmine agressioonikuriteo eest."}, {"text_idx": "#000023", "text": "See saatis maailmale tugeva so\u0303numi, et oma elulistes va\u0308lis- ja julgeolekupoliitikaku\u0308simustes on Eesti u\u0308htne ja vankumatu."}, {"text_idx": "#000024", "text": "Eelolev va\u0308lispoliitikahooaeg tuleb intensiivne. Seeto\u0303ttu kutsun va\u0308lisministrina u\u0308les parlamenti ja ko\u0303iki riigikogus esindatud poliitilisi jo\u0303ude, aga ka ko\u0303iki po\u0303hiseaduslikke institutsioone, ja\u0308tkama Eestile seni edu toonud poliitilist kultuuri, ja\u0308tma sisemised vaidlused koduseinte vahele ja tegutsema maailmaareenil u\u0308htse jo\u0303una."}, {"text_idx": "#000025", "text": "Lubage mul lu\u0308hidalt peatuda olulisematel va\u0308lispoliitilistel so\u0303lmku\u0308simustel, mis eelseisval hooajal meie ta\u0308helepanu vajavad."}, {"text_idx": "#000026", "text": "Oleme Venemaa laiaulatusliku ru\u0308nnaku algusest keskendunud kolmele suurele poliitikasuunale: agressiooni hinna to\u0303stmine, Ukraina toetamine ning vo\u0303itlus karistamatusega. Need suunad ja\u0308a\u0308vad meie prioriteediks ka sel hooajal."}, {"text_idx": "#000027", "text": "Eesti so\u0303num on u\u0308hene: meie eesma\u0308rk on sanktsioonide ja igaku\u0308lgse isoleerimisega agressorriiki maksimaalselt kahjustada."}, {"text_idx": "#000028", "text": "Mis seni tehtud, peab ja\u0308tkuma ja saama to\u0303husalt jo\u0303ustatud, ning lisaks tuleb sanktsioonirez\u030ciimi pidevalt ka karmistada, et jo\u0303uaks kohale meie so\u0303num: Putini lootus, et aeg toob leevenemist, on alusetu; kuni agressor oma kursil ja\u0308tkab, karmistub pidevalt ka tema vastu suunatud poliitika."}, {"text_idx": "#000029", "text": "La\u0308hina\u0308dalail to\u0308o\u0308tame va\u0308lisministeeriumis va\u0308lja oma ta\u0308iendavad sanktsiooniettepanekud, millele Euroopa Liidus toetust otsima hakkame. Lisaks otsime ta\u0308iendavaid vo\u0303imalusi piiririikide u\u0308hiseks tegutsemiseks nii Euroopa Liidu laua taga kui ka eraldi, et sanktsioonirez\u030ciim karmistuks. Selleks toimus minu initsiatiivil kolmapa\u0308eval Venemaa piiririikide esindajatega no\u0303upidamine."}, {"text_idx": "#000030", "text": "Ko\u0303ik vo\u0303imalused on meil laual, miski pole tabu alates maismaatranspordi ta\u0308iendavast piiramisest kuni sanktsioonialuse kauba transiidini. Seda ko\u0303ike tehes peame silmas, et meie meetmed oleksid vo\u0303imalikult to\u0303husad, u\u0308ksi tegutsedes suuname kaubavood naabrite juurde, kahjustades Venemaa asemel oma ettevo\u0303tteid; seeto\u0303ttu peangi esmata\u0308htsaks koosto\u0308o\u0308d piiririikidega, aga ka laiemalt Euroopa Liidus."}, {"text_idx": "#000031", "text": "Kui ka ko\u0303igi meie ettepanekute puhul kohe rahvusvahelist konsensust ei teki, on meie so\u0303num siiski u\u0308hemo\u0303tteline: mistahes tehing, mis edendab agressorriigi majandust, aitab tarbida tema tooteid vo\u0303i viia temani kaupu, on ma\u0308a\u0308ritud ukrainlaste verega ning seega mo\u0308o\u0308ndusteta taunitav. See on minu so\u0303num, see on valitsuse so\u0303num, see on kogu Eesti so\u0303num."}, {"text_idx": "#000032", "text": "Ko\u0303ik ettevo\u0303tjad, ka rahvusvahelised suurkorporatsioonid, mis Venemaaga endiselt kaupa teevad, peavad saama meilt sama u\u0308hemo\u0303ttelise so\u0303numi: teie tegevus aitab agressorit so\u0303jas, mida ta peab ka meie julgeoleku aluseks olevate rahvusvaheliste reeglite vastu."}, {"text_idx": "#000033", "text": "Lo\u0303petage selline a\u0308ri! Mida rutem, seda parem. Ja kui ka meie ta\u0308iendavate sanktsioonide kehtestamine aega peaks vo\u0303tma, arvestage sellega, et Euroopa tarbijad karistavad teid ise, hoides verega ma\u0308a\u0308ritud toodetest eemale."}, {"text_idx": "#000034", "text": "Ta\u0308nan siinkohal ka kodanikuu\u0308hiskonda ja ajakirjandust, kes agressoriga kaupa tegevad ettevo\u0303tted ja nende tooted meile ko\u0303igile pidevalt teatavaks teevad, et ka meie ise kodanikena oma tarbimisharjumusi kohendada saaksime."}, {"text_idx": "#000036", "text": "Veel sel su\u0308gisel toob va\u0308lisministeerium valitsusse Euroopale suunda na\u0308itava seaduseelno\u0303u, mis loob Eestile ja pretsedendina ka Euroopale o\u0303igusliku mehhanismi Venemaa ku\u0308lmutatud varade kasutuselevo\u0303tuks Ukraina u\u0308lesehituses. Venemaa ku\u0308lmutatud varade kasutusele vo\u0303tmisest Ukraina u\u0308lesehitamise toetamiseks on palju ra\u0308a\u0308gitud, kuid seni ei ole midagi tegelikult tehtud. Oleme samasuguse mehhanismi loomist Euroopa Liidus pikalt taotlenud, nu\u0308u\u0308d oleme valmis oma tegudega suunda na\u0308itama."}, {"text_idx": "#000037", "text": "Poliitiliselt on ku\u0308simus lihtne: agressor peab aitama oma varaga agressioonikahjusid korvata, aga o\u0303iguslikult on tegu ku\u0308llalt keerulise eelno\u0303uga. Veel enne valitsuse lauale jo\u0303udmist on selle kallal vaeva na\u0308inud nii va\u0308lisministeeriumi kui ka teiste ministeeriumide juristid. Kutsun ka parlamenti u\u0308les menetlema seda eelno\u0303u viivitusteta ning kaaluma ko\u0303iki kaasnevaid o\u0303iguslikke aspekte ta\u0308ie to\u0303sidusega, nagu ku\u0308psele parlamentaarsele riigile kohane."}, {"text_idx": "#000038", "text": "Lisaks agressori majandustiibade ka\u0308rpimisele tuleb ka\u0308rpida ka tema osalust laiemas rahvusvahelises elus. Oleme siingi olnud suunana\u0308itaja, kui kehtestasime Venemaa diplomaatilisele esindatusele Tallinnas pariteetsuse. See oli samm, mis raskendas Venemaa eriteenistuste Eesti-vastast tegevust ning millega on nu\u0308u\u0308dseks u\u0308hinenud mitmed meie liitlased, saates oma pealinnadest va\u0308lja diplomaadimaski taha varjunud luurajaid."}, {"text_idx": "#000039", "text": "Olime suunana\u0308itajate seas ka siis, kui vedasime Venemaa va\u0308ljaheitmist Euroopa No\u0303ukogust, kus o\u0303hk nu\u0308u\u0308d to\u0303esti palju puhtam ja fookuse seadmine lihtsam. Samuti siis, kui ha\u0308a\u0308letasime Venemaa va\u0308lja U\u0308RO Inimo\u0303iguste No\u0303ukogust, mille liikmete sekka agressorriik kunagi kuuluda ei tohiks."}, {"text_idx": "#000040", "text": "Isoleerimise to\u0308o\u0308ga me ka ja\u0308tkame, suunates oma pilgu aina enam ka valitsusva\u0308liste ringkondade poole. Kordangi Eesti u\u0308leskutset: kuni agressioon ja\u0308tkub, ei tohi Venemaa ja teda abistava Valgevene sportlased rahvusvahelisel areenil vo\u0303istelda. Palun teie ko\u0303igi ja ka meie spordiringkondade abi, hoidkem po\u0303himo\u0303ttekindlat joont, no\u0303udkem Venemaa ja Valgevene eemale ja\u0308tmist Pariisi olu\u0308mpiama\u0308ngudelt!"}, {"text_idx": "#000041", "text": "Teise olulise poliitikasuunana ja\u0308tkame me Ukraina toetamist."}, {"text_idx": "#000042", "text": "Me kutsume ko\u0303iki maailma riike u\u0308les andma Ukrainale kogu seda varustust, mida nad lahingutegevuses vajavad, ning tegema seda kiiremini kui seni. Jah, me peame oma otsused hoolikalt la\u0308bi kaaluma ning enne u\u0308hekordset lo\u0303ikamist u\u0308heksa korda mo\u0303o\u0303tma. Kuid sama oluline on mo\u0303ista, et iga viivitatud pa\u0308ev, na\u0308dal vo\u0303i kuu ta\u0308hendab kaotatud inimelusid ja pikemaks veninud so\u0303da."}, {"text_idx": "#000043", "text": "Me ei tohi tunda piinlikkust selle to\u0303e va\u0308ljau\u0308tlemise pa\u0308rast; piinlik peaks olema hoopis neil kommentaatoritel, kes \u2013 teades to\u0303ena\u0308oliselt va\u0308ga ha\u0308sti seda, kui kaua vo\u0303tab meil aega Ukrainale relvade tarnimine \u2013 kurdavad maailmameedias anonu\u0308u\u0308mselt tempo u\u0308le, millega Ukraina so\u0303java\u0308elased praegu oma maad vabastavad."}, {"text_idx": "#000044", "text": "Nagu so\u0303jalise abi puhul, nii on Eesti tabude murdja ka Ukraina u\u0308lesehituses. Oleme esimeste seas, kes saanud hakkama reaalse u\u0308lesehitusprojekti lo\u0303pule viimisega ja seda hoolimata sellest, et so\u0303da veel kestab. Mul oli au olla va\u0308lisministrina Eesti ehitatud lasteaia avamise juures ja na\u0308ha seda vaprust ja su\u0308dikust, mis peegeldus ka va\u0308ikeste laste silmadest. Oktoobris avame rekonstrueeritud silla ning lasteaedade ja orbudekodude projektid ja\u0308tkuvad."}, {"text_idx": "#000045", "text": "Ukraina u\u0308les ehitamine pole aga pelgalt humanitaarkaalutlustest la\u0308htuv tegevus, see on Eesti ja kogu Euroopa strateegilistes majandushuvides, et Ukraina taastamine la\u0308htuks euroopalikest, o\u0303igusriigile omastest turumajandusreeglitest, kus vo\u0303rdsed ettevo\u0303tlusvo\u0303imalused oleksid ka meie ettevo\u0303tetel."}, {"text_idx": "#000046", "text": "Ukraina potentsiaal on tohutu; rasketo\u0308o\u0308stusest po\u0303llumajanduseni. Selle potentsiaali vallapa\u0308a\u0308stmine eeldab muidugi so\u0303ja vo\u0303itmist, kuid lisaks sellele ka kiiret ja efektiivset, o\u0303igusriiki tugevdavat u\u0308lesehitust, mis saab Euroopa suurimaks strateegiliseks majandusprojektiks pa\u0308rast Marshalli plaani."}, {"text_idx": "#000047", "text": "Selle o\u0303nnestumine loob eeldused ka meie majanduse uueks kasvupotentsiaaliks ja annab vo\u0303imaluse Eesti ettevo\u0303tetele."}, {"text_idx": "#000048", "text": "\"Praegu Eesti poolt arengukoosto\u0308o\u0308sse suunatavad vahendid pole Eesti majandusele kulu, vaid strateegiliselt oluline investeering.\""}, {"text_idx": "#000049", "text": "Va\u0308ikeriigile ei avane just tihti vo\u0303imalusi sedavo\u0303rd olulistes protsessides kaasa lu\u0308u\u0308a. Meie jaoks aga avaneb, kui kasutame oma eeliseid \u2013 kiirust, nutikust, tulemustele orienteeritust. Seeto\u0303ttu kutsun ma ka meie parlamenti u\u0308les riigieelarve menetlemisel arvestama, et praegu Eesti poolt arengukoosto\u0308o\u0308sse suunatavad vahendid pole Eesti majandusele kulu, vaid strateegiliselt oluline investeering."}, {"text_idx": "#000050", "text": "Vastavad ettepanekud ja\u0308rgmiseks neljaks aastaks olen va\u0308lisministrina valitsuse riigieelarve strateegiasse teinud. Ilma pikaajalise panuseta Ukraina u\u0308lesehitusprotsessi ei saa me kohta selle laua taga, kus langetatakse neid olulisi otsuseid ja\u0308rgmisteks ku\u0308mnenditeks."}, {"text_idx": "#000051", "text": "Riigikogu toetus Ukraina euroatlantilistele pu\u0308u\u0308dlustele on olnud selge ja kindlameelne. Meie so\u0303num Ukrainale, aga ka teistele Euroopa Liitu ja NATO-sse pu\u0308rgivatele riikidele, on olnud u\u0308hemo\u0303tteline: \"Meie toetame laienemist, kuid teie peate mo\u0303istma, et ajalooline vo\u0303imaluse aken avaneb vaid viivuks, nagu ta avanes vaid viivuks meie jaoks toona, mil Eesti NATO-sse ja Euroopa Liitu pa\u0308a\u0308ses. Nagu meie toona, peate teie olema o\u0303igel hetkel valmis \u2013 me aitame teid igati; nii poliitilistes debattides nende u\u0308henduste sees kui ka praktilise abiga, kuid pingutama peate ka teie ise, sest ajalugu allahindlusi ei tee\"."}, {"text_idx": "#000052", "text": "Aga ajalugu ei tee allahindlusi ka meile. See vo\u0303imalus, mis kandidaatriikidele vaid viivuks avaneb, avaneb samamoodi viivuks ka meile, NATO-le ja Euroopa Liidule. Sest just meie huvides on see, et demokraatia, stabiilsuse ja julgeoleku vo\u0308o\u0308nd Euroopas laieneks, ning Euroopa Liidu ja NATO laienemise ko\u0303rval selleks teist vahendit ei ole, nagu pole NATO kollektiivkaitse ko\u0303rval ka u\u0308htki teist toimivat julgeolekugarantiid."}, {"text_idx": "#000053", "text": "NATO on ainukene reaalne julgeolekugarantii, mis tagab stabiilsuse meie regioonis. Hallide tsoonide aeg Venemaa naabruses peab la\u0308bi saama. Seepa\u0308rast on oluline, et Soome ja Rootsi on otsustanud liituda NATO-ga, muutes meie regiooni julgeolekuolukorra veelgi kindlamaks ning La\u0308a\u0308nemere NATO sisemereks."}, {"text_idx": "#000054", "text": "Seeto\u0303ttu peab Eesti oluliseks, et ka meie ise \u2013 NATO ja Euroopa Liit \u2013 hoiaksime neis ajaloolistes protsessides initsiatiivi."}, {"text_idx": "#000055", "text": "Luban veendunult, et Eesti ja\u0308tkab mo\u0303lema organisatsiooni laienemise kindlat toetamist ja loodan selles ka riigikogu liikmete kindlameelsusele. Olulise sammu Ukraina NATO liikmesuse teel saavutasime sellel suvel NATO Vilniuse tippkohtumisel, kus lepiti kokku ja\u0308rgmised praktilised sammud."}, {"text_idx": "#000056", "text": "Samuti otsustas valitsus u\u0308hineda G7 Ukraina deklaratsiooniga, et osaleda pikaajaliste julgeolekutagatiste andmises ning so\u0303jalise ja rahalise toe tagamises Ukrainale."}, {"text_idx": "#000057", "text": "Venemaa agressioonist ra\u0308a\u0308kides ei saa mo\u0308o\u0308da vaadata to\u0303siasjast, et agressioon on kuritegu. Ja sellele kurito\u0308o\u0308le peab ja\u0308rgnema karistus. Vastasel juhul taandame rahvusvahelise o\u0303iguse ja reeglitel po\u0303hineva maailmakorra vaid paljaso\u0303naliseks iluko\u0303neks, libisedes tegelikkuses tagasi jo\u0303upoliitika pu\u0308u\u0308nisesse. Kuhu see meid viib, teame meie siin Eestis ha\u0308sti, olles elanud la\u0308bi selle, kui suured 1939. aastal u\u0308le meie pea meie saatuses omavahel kokku leppisid ja meie Rahvasteliidu liikmesusest hoolimata omavoli ja tu\u0308rannia ku\u0308u\u0308si langesime."}, {"text_idx": "#000058", "text": "Jo\u0303upoliitika kaoses puhkenud so\u0303ja eel ja ajal kannatasid esmalt need, kes olid va\u0308ikesed vo\u0303i haavatavad, hiljem aga kogu inimkond."}, {"text_idx": "#000059", "text": "U\u0308tlen otse va\u0308lja, et praeguste tegudega, eelko\u0303ige aga sellega, milliseid tulemusi saavutame, loome me tulevast maailmakorda. Eesti jaoks on oluline, et selles maailmakorras kehtiks endiselt territoriaalse terviklikkuse ja suvera\u0308a\u0308nsuse po\u0303himo\u0303tted, agressiooni lubamatus ja reeglite u\u0308limuslikkus. Kas nii ka kujuneb, so\u0303ltub muu hulgas sellest, milliseid tagaja\u0308rgi saavad tundma need, kes praegu agressiooni ja so\u0303jakuritegusid sooritavad."}, {"text_idx": "#000060", "text": "Seeto\u0303ttu toetab Eesti ko\u0303igiti so\u0303jakuritegude uurimist ja nende toimepanijate vastutusele vo\u0303tmist, aga ka agressioonikuriteo tarbeks rahvusvahelise eritribunali moodustamist, mis peab riigijuhtidele immuunsuse andmise asemel kindlustama selle, et kurja teinud saaksid ka\u0308tte o\u0303iglase karistuse."}, {"text_idx": "#000061", "text": "Vo\u0303tku see siis aega viis vo\u0303i viisku\u0308mmend aastat, maailma riikide hoiak peab olema kindel: agressioon ei tasu a\u0308ra. Me ei korda oma varasemaid vigu, sest me teame, et see, mida teeme, ma\u0308a\u0308ratleb lo\u0303puks ka meid endid. Ma\u0308a\u0308ratleb reeglitel po\u0303hineva maailma kaitsjaina, vo\u0303i siis hoopis millegi muuna."}, {"text_idx": "#000062", "text": "Eesti seisab kindlalt reeglitel po\u0303hineva maailma kaitsel. Mo\u0303ni vo\u0303ib ju ku\u0308sida, et miks vo\u0303tab va\u0308ikeriik nii suurtest asjust ra\u0308a\u0308kida. Ehk tuleks olla tasa, vaikida? Ma vastan: vaikimist oleme proovinud. Ja nu\u0308u\u0308d oleme targemad: ajaloo eest end a\u0308ra ei peida."}, {"text_idx": "#000063", "text": "Meie kohus on ra\u0308a\u0308kida, sest kaalul on ka meie maailm. Sel su\u0308gisel plaanime neist teemadest jo\u0303uliselt ra\u0308a\u0308kida ja liitlasi otsida, nii va\u0308ikeste kui ka suurte seas, nii meie maailmajaos kui ka kaugemal. Sest Venemaa agressioon on ilmsiks teinud selle, kui haavatav on meie maailmakord just sellistes olukordades, kus agressoriks on U\u0308RO Julgeolekuno\u0303ukogu vetoo\u0303igusega liige."}, {"text_idx": "#000064", "text": "See haavatavus on praeguseks la\u0308inud maksma lugematul hulgal ukrainlaste elusid ja toonud kaasa kannatusi kogu maailmas; sellise haavatavusega tegelemata ja\u0308tmine ohustab aga pikemas perspektiivis meid ko\u0303iki."}, {"text_idx": "#000065", "text": "Ja\u0308rgmisel na\u0308dalal osalen U\u0308RO peaassambleel, kus Eesti u\u0308heks peamiseks eesma\u0308rgiks on hoida ta\u0308helepanu Venemaa agressiooniso\u0303jal Ukraina vastu ning kutsuda u\u0308les Ukraina tugevamale toetamisele. Selle na\u0308dala raames on vo\u0303imalik ko\u0303rgel tasemel to\u0303statada Eestile olulisi ku\u0308simusi."}, {"text_idx": "#000066", "text": "Samuti tuleb a\u0308ra ku\u0308sida ku\u0308simused, mis puudutavad U\u0308RO peasekreta\u0308ri salajast kirjavahetust Venemaa va\u0308lisministriga. Eesti so\u0303num on selge: agressorile ja\u0308releandmisi tehes agressioon ei lo\u0303pe, vaid laieneb. Mingeid kokkuleppe initsiatiive Ukraina territoriaalse terviklikkuse ja suvera\u0308a\u0308nsuse arvelt teha ei tohi."}, {"text_idx": "#000067", "text": "Meie u\u0308hine kohustus on otsida lahendusi, mis tagaksid rahu ja stabiilsuse ka edaspidi; mis muudaksid maailma turvaliseks vabaduse jaoks."}, {"text_idx": "#000068", "text": "Eesti va\u0308lispoliitika oluline osa on ka meie majanduse toetamine. Koosto\u0308o\u0308s majandusminister Tiit Riisalo ning teiste ministritega oleme moodustanud valitsuskomisjoni, mille eesma\u0308rk on suunata Eesti majandusarengut senisest strateegilisemalt, kasutades a\u0308ra nii va\u0308listurgude kui ka sisemise teadmise potentsiaali."}, {"text_idx": "#000069", "text": "Meil on, mida maailmale pakkuda: uuenduslikud lahendused, paindlikkus, haritud inimesed ning julgus mo\u0303elda suurelt. Eesti on praegu maailmas esirinnas u\u0308kssarvikute loomise poolest, kuid potentsiaali on veel kaugelt enamaks. See potentsiaal on meie inimestes ja ettevo\u0303tjates. Riigi roll on mitte segada, vaid toetada ja vo\u0303imestada, eriti va\u0308listurgudele sisenedes."}, {"text_idx": "#000070", "text": "Hiljutise ettevo\u0303tjana tean ise, kui oluline on see, et Eesti ettevo\u0303ttele aitab uksi avada meie suursaadik. Seeto\u0303ttu on a\u0308ridiplomaatia iga meie saadiku po\u0303hiu\u0308lesanne ning valitsuskomisjoni peamine eesma\u0308rk on majanduskasvu strateegilise hoogustamise plaan, millesse kutsun u\u0308les panustama ko\u0303iki ministreid ja riigikogu."}, {"text_idx": "#000071", "text": "Tahan lo\u0303petuseks peatuda veel mo\u0303nel olulisel eelno\u0303ul, millega va\u0308lisministeerium la\u0308hiajal valitsusse ja seeja\u0308rel juba riigikogu ette tuleb."}, {"text_idx": "#000072", "text": "Va\u0308listeenistuse seaduse eelno\u0303uga soovime va\u0308hendada oluliselt sisemist bu\u0308rokraatiat, mis praegu meie va\u0308listeenistust kammitseb, ning muuta meie teenistuse korralduse moodsamaks ja paindlikumaks."}, {"text_idx": "#000073", "text": "Peagi esitame ka va\u0308lissuhtlemisseaduse muutmise eelno\u0303u, millega taotleme riigiasutuste vahelise asjatu bu\u0308rokraatia va\u0308hendamist, lu\u0308hendades oluliselt aega, mis kulub va\u0308lislepingute menetlemisele. Seegi saab olema oluline kokkuhoid rahas ja eelko\u0303ige ajas, mida saame kasutada targemalt."}, {"text_idx": "#000074", "text": "Juba on valitsuse heakskiidu saanud ja teie poole teel isikut to\u0303endavate dokumentide seaduse eelno\u0303u, millega lihtsustame u\u0308hekordselt kasutatava asendusdokumendi va\u0308ljastamist inimesele, kes on reisil olles reisidokumendi kaotanud, vo\u0303ttes osaliselt kasutusele kaugtuvastuse vo\u0303imaluse ja kullerteenuse, vabastades nii inimesed igakordsest fu\u0308u\u0308siliselt kohale ilmumise no\u0303udest. Selliselt asjatut bu\u0308rokraatiat va\u0308hendades ho\u0303lbustame inimeste elu ja hoiame kokku ka kulusid."}, {"text_idx": "#000075", "text": "Rahvusvahelise sanktsiooni seaduse eelno\u0303ust, millega parandame sanktsioonide ja\u0308relevalvet ja loome vo\u0303imaluse Venemaa ku\u0308lmutatud vara kasutamiseks, juba ko\u0303nelesin ."}, {"text_idx": "#000076", "text": "Nagu va\u0308lispoliitikateemades u\u0308ldiselt, nii kutsun riigikogu ka nende eelno\u0303ude menetlemisel na\u0308itama u\u0308les riigimehelikkust, vaatamate sellele, mis meil kodus toimub. Arutame omavahel kasvo\u0303i kirglikult, kuid lo\u0303puks maailma ette minnes hoidkem u\u0308hte ja liikugem edasi."}, {"text_idx": "#000077", "text": "Eesti arenguabi kolmekordistus mullu ukrainlaste arvel"}, {"text_idx": "#000078", "text": "Lauri Laats: peaministripartei jo\u0303uo\u0303lg surub partnerid tugevalt vastu maad"}, {"text_idx": "#000079", "text": "Otse kell 10: va\u0308lisminister Tsahkna poliitiline avaldus"}, {"text_idx": "#000081", "text": "Eesti toidujulgeolek vajab senisest suuremat ta\u0308helepanu"}, {"text_idx": "#000082", "text": "Venemaa tankitootmine on sanktsioonide kiuste kahekordistunud"}, {"text_idx": "#000084", "text": "So\u0303ja 568. pa\u0308ev: so\u0303durid lu\u0308kkasid u\u0308mber teate Andrijivka vabastamisest"}, {"text_idx": "#000085", "text": "Narva piiripunktis mo\u0308o\u0308dus sisseso\u0303idukeelu esimene pa\u0308ev rahulikult"}, {"text_idx": "#000086", "text": "Soome veel Vene numbrima\u0308rgiga autodele sisseso\u0303idukeeldu otsustanud ei ole"}, {"text_idx": "#000088", "text": "Eksperdid to\u0303stsid von der Leyeni ko\u0303nes esile laienemislubaduse ja u\u0308leilmsed ambitsioonid"}, {"text_idx": "#000089", "text": "Viis riiki kehtestavad Ukraina viljaimpordile siseriiklikud piirangud"}, {"text_idx": "#000090", "text": "Eesti keelas Venemaa mootorso\u0303idukite sisenemise"}, {"text_idx": "#000094", "text": "Tsahkna: piiririigid arutavad Vene autode sisenemiskeeldu veel sel na\u0308dalal"}, {"text_idx": "#000096", "text": "Balti spordijuhid: agressorriikide sportlastel pole spordiliikumises kohta"}, {"text_idx": "#000097", "text": "Tsahkna ka\u0308rbetest: konsulaarteenuse vo\u0303ib u\u0308le vaadata, aga saatkondi ei sulge"}, {"text_idx": "#000098", "text": "Vene vara Ukrainale andmise seadus peaks valmima septembris"}, {"text_idx": "#000099", "text": "Annela Anger-Kraavi: kliimakriis \u2013 kas ideoloogia vo\u0303i teadus?"}, {"text_idx": "#000100", "text": "Harri Tiido: no\u0303ukogude inimesest ehk homo sovieticusest"}, {"text_idx": "#000101", "text": "Ingrid-Helena Ilus: probleem pole elektri tootmine, vaid selle salvestamine"}, {"text_idx": "#000102", "text": "Peeter Espak: pa\u0308rdik ei saa mujal kuulsaks kui tsirkuses"}, {"text_idx": "#000103", "text": "Aivar Hundima\u0308gi: a\u0308rge nii enam riigieelarvet tehke"}, {"text_idx": "#000107", "text": "Ukraina teatas, et lasi o\u0308o\u0308sel alla 29 Vene drooni ja u\u0308he tiibraketi"}, {"text_idx": "#000108", "text": "Skandaal Rootsi spordis: jalgpallijuht ha\u0308a\u0308letas venelaste naasmise poolt"}, {"text_idx": "#000109", "text": "Armeenia parlament kiitis heaks u\u0308hinemise ICC-ga"}, {"text_idx": "#000110", "text": "Leedu rahvusringha\u0308a\u0308ling sai endale kolmandal katsel juhi"}, {"text_idx": "#000111", "text": "Transpordiametile teeb muret maanteea\u0308a\u0308rsetesse pru\u0308gikastidesse veetav pru\u0308gi"}, {"text_idx": "#000112", "text": "Politsei kahtlustab toeta.me annetuskeskkonda suure summa omastamises"}, {"text_idx": "#000115", "text": "Sinner loovutas poolfinaali teises setis Alcarazile vaid u\u0308he geimi"}, {"text_idx": "#000116", "text": "USA esindajatekoda ha\u0308a\u0308letab teisipa\u0308eval McCarthy umbusaldamise u\u0308le"}, {"text_idx": "#000117", "text": "Petro\u0303kina alustab Shanghais vabakava kolmandalt kohalt"}, {"text_idx": "#000118", "text": "Kultuuriminister: loodan, et ko\u0303ik Eesti spordijuhid vo\u0303tavad selge Ukrainat toetava hoiaku"}, {"text_idx": "#000119", "text": "Prokuratuur kahtlustab toeta.me annetusplatvormi suure summa omastamises"}, {"text_idx": "#000120", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000121", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]